projecte-aina/catalan_government_crawling huggingface dataset:
L'Autoritat Catalana de la Competència (ACCO) ha creat un document (OB 23/2016) que recull observacions i comentaris a l'Avantprojecte de Llei sobre serveis de pagament en el mercat interior.
Es tracta de concretar alguns aspectes que podrien introduir restriccions a la competència.
Tenint en compte la propera transposició de la Directiva (UE) 2015/2366, del Parlament Europeu i del Consell, de 25 de novembre de 2015, sobre Serveis de pagament en el mercat interior, aquestes restriccions ben podrien allunyar el procés esmentat d'una bona regulació econòmica des del punt de vista de la competència.
L'Avantprojecte va estar en fase d'informació pública fins al passat dia 3 de maig de 2017.
També trobareu aquesta notícia a l'apartat Avaluació de la regulació.
El passat 26 de maig de 2017 l'Autoritat Catalana de la Competència (ACCO) ha organitzat, en el marc de la promoció de la competència, l'organització d'una jornada sobre l'accés a les dades de consum elèctric i, de manera particular, els seus efectes sobre la competència.
De fet, les dades són la base per al desenvolupament de nous models de negoci, circumstància per la qual l'ACCO ja va elaborar i publicar recentment un estudi sobre aquesta matèria: "L'economia de les dades.
Vista la importància d'aquesta matèria, l'ACCO va considerar oportú encarregar (Dr.
Pep Salas) un estudi específic sobre les dificultats d'accedir a la informació recopilada pels comptadors digitals d'electricitat del sector residencial, que es presenta en aquesta jornada.
Addicionalment, a partir del contingut d'aquest estudi, l'ACCO ha confeccionat un document de conclusions on s'hi destaquen els aspectes més rellevants des de l'òptica de la competència.
Si voleu ampliar la informació relativa a l'estudi, podeu fer-ho a través d'aquest enllaç.
En aquest document (IR 28/12017), l'Autoritat Catalana de la Competència (ACCO) analitza si la nova Ordenança de serveis funeraris de Barcelona, aprovada inicialment en data 22 de març de 2017, introdueix restriccions a la competència i, si fos el cas, si s'adeqüen als principis de necessitat i proporcionalitat i a la resta de principis d'una bona regulació econòmica des del punt de vista de la competència.
L'ACCO conclou que la nova Ordenança s'adequa de manera satisfactòria al marc legal vigent de l'activitat i als principis d'una regulació eficient i afavoridora de la competència.
En aquest sentit, desapareixen de la nova norma municipal aspectes altament restrictius de la competència continguts a l'Ordenança de 1997, com ara l'exigència d'autorització prèvia de l'Ajuntament de Barcelona per tal de poder prestar els serveis a la ciutat, l'exigència de determinat nivell de solvència econòmica i experiència professional, l'obligació de prestar els serveis de tanatori o la reserva de l'activitat de conducció i trasllat de cadàvers a favor de determinades empreses.
No obstant, aquest nou precepte conté alguns aspectes que, en opinió de l'ACCO, l'Ajuntament de Barcelona hauria de millorar d'acord amb les consideracions efectuades a l'apartat tercer del document.
El Tribunal Català de Defensa de la Competència de l'Autoritat Catalana de la Competència (TCDC de l'ACCO), ha adoptat aquesta resolució de l'expedient núm. R 1/2017 Contractació pública serveis jurídics - ACC, l'origen del qual es troba en la sol·licitud de suspensió de la tramitació del procediment sancionador núm. 75/2015 - Contractació pública serveis jurídics ACC, presentada per AGM ABOGADOS SL per prejudicialitat penal segons l'article 46 de la Llei 15/2007, del 3 de juliol, de defensa de la competència.
El passat 14 de juny Marcel Coderch, Marcel Coderch, president de l'Autoritat Catalana de la Competència (ACCO), ha participat en la IVa Escuela de verano sobre Transformación Digital en América Latina que organitza l'Institut Barcelona d'Estudis Internacionals (IBEI).
També pedeu accedir al contingut d'aquesta notícia a l'apartat Activitat institucional.
De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (en endavant, Llei ACCO) juntament amb l'article 37.1.m) de la Llei 3/2013, de 4 de juny, de creació de la Comisión Nacional de los Mercados y la Competencia i els articles 23 i 28.3 del Reial decret 261/2008, de 22 de febrer, pel qual s'aprova el Reglament de defensa de la competència, s'informa que l'ACCO ha incoat un expedient sancionador contra el Col·legi Oficial de Metges de Barcelona (en endavant, COMB).
La Direcció General de l'ACCO ha tingut coneixement de l'existència d'una possible infracció per part del COMB de la Llei 15/2007, de 3 de juliol, de defensa de la competència (en endavant, LDC).
Aquesta infracció consistiria en una recomanació col·lectiva d'honoraris professionals pels serveis prestats pels metges.
Segons el que estableix l'article 8.1 lletra a) primer de la Llei ACCO, el 14 de juny de 2017, es va acordar incoar expedient sancionador al COMB per presumptes pràctiques restrictives de la competència.
D'acord amb el que preveuen els articles 36.1 i 38.1 de la LDC, l'ACCO disposa d'un termini màxim per de 18 mesos per a la instrucció i la resolució de l'expedient comptadors des de la data d'incoació.
La incoació de l'expedient en cap cas prejutja la resolució final.
Aquest comunicat es limita a exposar els aspectes fonamentals de l'assumpte i no comporta cap presa de posició per part de l'ACCO sobre els fets assenyalats ni sobre la responsabilitat (ni tan sols provisional), de l'entitat presumptament infractora.
També podeu accedir al contingut d'aquesta notícia a l'apartat Expedients en tràmit.
L'Autoritat Catalana de la Competència incoa un expedient sancionador al Col·legi Oficial de Metges de Barcelona (COMB).
En el marc de la promoció de la competència, l'ACCO ha considerat oportú l'organització d'una jornada sobre el fenomen del Big Data i, particularment, en relació amb els seus efectes sobre la competència.
La seva existència resulta especialment rellevant perquè afecta tots els individus no només com a consumidors i usuaris, sinó també com a treballadors i/o productors.
Aquesta realitat està transformant les nostres vides en tant que es troba en la base de molts serveis habituals com ara, Google, Spotify, Whatsapp, Twitter o Facebook, així com en d'altres que ens permeten ser productors o venedors (Wallapop, Uber, Airbnb, etc).
La transformació continuarà en el futur ja que també constitueix un dels fonaments de la intel·ligència artificial.
El director general de l'Autoritat Catalana de la Competència (ACCO), Marc Realp, ha intervingut en la "10th international conference on Computers, Privacy and Data Protection (CPDP)".
Aquest esdeveniment, que va tenir lloc el passat 26 de gener de Brussel·les, Marc Realp ha fet una dissertació el títol de la qual era Main compettition challenges with the data-driven economy.
Podeu llegir la seva intervenció en llengua anglesa.
Per a més informació, podeu accedir a l'apartat Activitat institucional.
El 20 de març, Marcel Coderch, president de l'Autoritat Catalana de la Competència (ACCO) ha participat en una jornada sobre "Competencia i regulació en el mercat de telecomunicacions i infraestructures per al desplegament de l'agenda digital".
En concret, ha intervingut en una taula el tema de la qual era fites i reptes en la compartició d'infraestructures.
Podeu accedir a més informació fent clic en aquest enllaç.
També trobareu aquesta notícia a l'apartat Activitat institucional.
De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (en endavant, Llei ACCO) juntament amb l'article 37.1.m) de la Llei 3/2013, de 4 de juny, de creació de la Comisión Nacional de los Mercados y la Competencia i els articles 23 i 28.3 del Reial decret 261/2008, de 22 de febrer, pel qual s'aprova el Reglament de defens a de la competència, s'informa que l'ACCO ha incoat un expedient sancionador contra l'ASSOCIACIÓ PROFESSIONAL DE GUIES DE TURISME DE CATALUNYA (en endavant, APIT Barcelona).
Arran d'una denúncia interposada davant de l'ACCO, aquesta Direcció General ha pogut constatar que l'APIT-BARCELONA podria estar portant a terme una pràctica anticompetitiva consistent en l'establiment i distribució d'honoraris, pel que fa als serveis prestats pels guies de turisme associats.
De conformitat amb el que estableix l'article 8.1 l letra a) Primer de la Llei ACCO, en data 13 de març de 2017 es va acordar incoar expedient sancionador a l'esmentada entitat per presumptes pràctiques restrictives de la competència.
El termini màxim per a la instrucció de l'expedient i per a la seva resolució per part de l'ACCO és de 18 mesos des de la data d'incoació, d'acord amb el que estipulen els articles 36.1 i 38.1 de la Llei 15/2007, de defensa de la competència.
La incoació de l'expedient en cap cas prejutja la resolució final i aquesta nota es limita a exposar els aspectes fonamentals de l'assumpte i no comporta cap presa de posició per part de l'ACCO sobre els fets assenyalats ni sobre la responsabilitat, ni tan sols provisional, de l'entitat presumptament infractora.
L'Autoritat Catalana de la Competència ha incoat un expedient sancionador a l'Associació Professional de Guies de Turisme de Catalunya
De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (en endavant, Llei ACCO) juntament amb l'article 37.1.m) de la Llei 3/2013, de 4 de juny, de creació de la Comisión Nacional de los Mercados y la Competencia i els articles 23 i 28.3 del Reial decret 261/2008, de 22 de febrer, pel qual s'aprova el Reglament de defensa de la competència, s'informa que l'ACCO ha incoat un expedient sancionador contra l'Associació Empresarial Mixta d'Instal·ladors de Fontaneria, Electricitat Sanejament, Gas, Calefacció, Climatització, Manteniment i Afins del Barcelonès Nord i Baix Maresme (en endavant, AEMIFESA).
Aquesta la Direcció General ha tingut coneixement de l'existència d'una possible infracció de la Llei 15/2007, de 3 de juliol, de defensa de la competència (en endavant, LDC) per part d'AEMIFESA consistent en la publicació en la seva pàgina web d'uns honoraris orientatius per a cadascun dels serveis que els instal·ladors realitzen.
De conformitat amb el que estableix l'article 8.1 l letra a) Primer de la Llei ACCO, en data 13 de març de 2017 es va acordar incoar expedient sancionador a l'esmentada entitat per presumptes pràctiques restrictives de la competència.
El termini màxim per a la instrucció de l'expedient i per a la seva resolució per part de l'ACCO és de 18 mesos des de la data d'incoació, d'acord amb el que estipulen els articles 36.1 i 38.1 de la Llei 15/2007, de defensa de la competència.
La incoació de l'expedient en cap cas prejutja la resolució final i aquesta nota es limita a exposar els aspectes fonamentals de l'assumpte i no comporta cap presa de posició per part de l'ACCO sobre els fets assenyalats ni sobre la responsabilitat, ni tan sols provisional, de l'entitat presumptament infractora.
També trobareu aquesta notícia a l'apartat Expedients en tràmit.
Comunicat sobre l'expedient núm. 84/2016 - AEMIFESA
En aquest document l'Autoritat Catalana de la Competència (ACCO) analitza, des d'una perspectiva de competència, la conveniència i oportunitat de l'establiment, en règim de monopoli i gestió directa, del servei d'abastament d'aigua potable en el municipi de Vidreres, de conformitat amb l'article 97.2 del Reial Decret Legislatiu, de 18 d'abril, pel qual s'aprova el text refós de les disposicions legals vigents en matèria de règim local.
També trobareu aquesta notícia a l'apartat Avaluació de l'actuació de les administracions públiques.
El 4 d'abril, Susana Grau, Cap de l'Àrea d'Instrucció d'Expedients de l'Autoritat Catalana de la Competència (ACCO), ha participat en una jornada organitzada per l'Ajuntament de Barcelona sobre els "Serveis funeraris municipals: Garantia de competència i qualitat".
En concret, ha intervingut en una taula el tema de la qual era: "Aspectes jurídics, de consum i de la competència".
També trobareu aquesta notícia a l'apartat Activitat institucional.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) ha acordat:
L'arxivament de les actuacions iniciades d'ofici en relació amb l'existència de conductes col·lusòries en l'àmbit de la licitació de contractes per a la prestació de serveis d'enllumenat públic.
L'arxivament de la denuncia presentada contra l'Ajuntament de Sant Llorenç d'Hortons per la realització de conductes infractores de la LDC en l'àmbit de diverses licitacions de contractes públics.
La terminació convencional del procediment sancionador núm. 63/2014 i declara vinculants els compromisos proposats per l'Ajuntament de la Seu d'Urgell de modificació de la normativa reguladora de la Fira de Sant Ermengol.
També trobareu aquesta informació a l'apartat Notes de premsa.
L'Autoritat Catalana de la Competència (ACCO) publica un nou estudi: "Accés a les dades de consum elèctric dels comptadors digitals i el seu us".
Es tracta d'un treball encarregat a Pep Salas Prat (Ph.
D.) que es centra en el cas de l'Estat espanyol i fa propostes de millora per fer possible l'accés de les dades a terceres parts.
Per a més informació podeu accedir a l'apartat Estudis.
L'ACCO fa públiques les Observacions (OB 25/2016) relatives als serveis de pagament per mòbil i d'altres de valor afegit de les àrees d'aparcament regulades.
Podeu consultar i descarregar aquest document en les seves versions catalana i castellana.
Per a més informació podeu accedir a l'apartat Avaluació de l'actuació de les Administracions públiques.
L'ACCO fa pública la valoració, des d'una òptica de competència, de la proposta de modificació de l'Ordenança general de serveis funeraris de l'Ajuntament de Salt (OB 27/2016).
Podeu consultar i descarregar aquest document en les seves versions catalana i castellana.
Per a més informació podeu accedir a l'apartat Avaluació de la Regulació.
Aquesta jornada tindrà lloc el proper 7 d'octubre de 2016 i està organitzada conjuntament amb la Diputació de Barcelona i la Fundació Democracia i Govern Local.
Podeu consultar els programes d'aquesta jornada en català i en castellà a l'apartat Activitat Institucional.
A més a més, en aquest enllaç podreu formalitzar la INSCRIPCIÓ.
L'ACCO fa públic l'Informe de regulació IR 24/2016 sobre el Projecte de decret del reglament de turisme de Catalunya, que podeu llegir, en les seves versions catalana i castellana, a l'apartat Avaluació de la Regulació.
L'ACCO ja va emetre l' Informe de regulació IR 22/2015 en relació amb l'anterior projecte de decret de reglament de turisme de Catalunya.
L'ACCO fa públiques unes consideracions sobre l'afectació de la venda ambulant il·legal envers la competència deslleial en el comerç de proximitat català (CO 137/2016).
Podeu consultar i descarregar aquest document en les seves versions catalana i castellana.
Per a més informació podeu accedir a l'apartat Avaluació de l'actuació de les Administracions Públiques.
L'ACCO publica un vídeo explicatiu de l'estudi L'ús del tanatori i els seus efectes sobre la competència en els serveis funeraris, disponible en català i en castellà.
A continuació, podeu visualitzar-los fent clic a sobre de cada un d'ells.
Si voleu consultar altres vídeos publicats per l'ACCO podeu fer-ho a l'apartat Recursos audiovisuals.
L'ACCO fa públiques unes observacions sobre l'autoconsum elèctric i la competència, que podeu llegir, en la seva versió catalana, castellana i anglesa, a l'apartat Avaluació de la regulació.
Així mateix, edita tres vídeos explicatius en les seves versions catalana, castellana i anglesa, que també podeu veure a l'apartat Avaluació de la regulació.
L'ACCO fa públic l'estudi "Transaccions entre iguals (P2P) i competència.
Un pas endavant" que podeu llegir, en les seves versions catalana, castellana i anglesa, a l'apartat Estudis ACCO.
Aquest document parteix de la recomanació efectuada en el primer Estudi sobre aquesta qüestió "Transaccions entre iguals (P2P) i competència" consistent en què els poders públics treballessin per fer possible aquesta nova realitat.
Així mateix, s'ha editat un vídeo explicatiu en les seves versions catalana, castellana i anglesa que també podeu visionar a l'apartat Estudis ACCO.
Marc Realp i Campalans ha pres possessió com a nou director general de l'Autoritat Catalana de la Competència.
Va ser nomenat pel Govern dimarts passat, 28 de juny.
El nou director general de l'ACCO és doctor i enginyer superior en telecomunicacions per la Universitat Politècnica de Catalunya (UPC), màster en Optoelectrònica i sistemes de comunicació per la Universitat de Northumbria a Newcastle i PMD per ESADE.
La seva carrera professional s'inicia l'any 2002 al Centre Tecnològic de Telecomunicacions de Catalunya, on va ser investigador associat fins a l'any 2008.
Al març del 2008 s'incorpora a l'empresa de consultoria Aggaros com a consultor sènior i cap de projectes.
L'any 2011, n'assumeix la direcció de l'estratègia empresarial en l'àmbit de desenvolupament de negoci nacional i internacional i esdevé responsable del sector d'administracions públiques.
L'any 2014, s'incorpora al comitè de direcció de l'empresa.
Expert en la regulació de les telecomunicacions en el marc europeu i espanyol i en la gestió operativa d'operadors de telecomunicacions, ha estat assessor en estratègia per a diverses administracions públiques i operadors de telecomunicacions.
Ha participat en nombroses iniciatives públiques i privades per al foment i desplegament de la banda ampla a Catalunya.
Finalment, ha estat guardonat amb la beca a l'Alt Potencial i per a Emprenedors d'ESADE, i ha publicat alguns llibres en aquest camp científic i és autor de diversos articles en congressos i revistes internacionals.
El 14 de juliol de 2016 l'Autoritat Catalana de la Competència presenta dos documents en matèria de promoció de la competència en el mercat dels serveis funeraris a Catalunya: d'una banda, l'estudi "L'ús del tanatori i el seus efectes sobre la competència en els serveis funeraris" i, d'una altra, la "Guia per a l'adequació de les ordenances i reglaments municipals sobre serveis funeraris en termes de competència".
Podeu llegir els programes en català i castellà, a l'apartat Activitat Institucional.
L'Autoritat Catalana de la Competència (ACCO) organitza aquest acte degut a l'interès, des del punt de vista de la competència, d'aquest sector estratègic per la competitivitat de l'economia ja que després de més de tres dècades de transformacions, el mateix es caracteritza per un nivell de competència baix (tant al sector del refinament com al de la distribució minorista) i un segment de transport per oleoducte amb possible poder de mercat.
Aquesta situació provoca que el preu final abans d'impostos que suporten els consumidors a Espanya estigui per sobre de la mitjana de la Unió Europea i molt per sobre dels preus fixats a països propers com França.
Així doncs, aconseguir implementar mesures que incrementin el nivell de competència en el mercat és essencial per reduir el sobrepreu esmentat i reduir així els costos que suporten consumidors i empreses.
Podeu consultar el programa d'aquesta jornada en català i en castellà a l'apartat Activitat institucional.
En aquesta sessió, Antonio Maudes, director del Departament de Promoció de la Competència, analitzarà els instruments que utilitza la CNMC en la promoció de la competència i el foment de la regulació econòmica eficient, tant ex ante com ex post i sempre non enforcement.
L'anàlisi se centrarà, en especial, en la legitimació activa.
L'esmentat instrument, ex post i coactiu, és una de les vies més innovadores de la CNMC per aconseguir l'objectiu d'eliminar obstacles a la competència efectiva.
En particular, es tractaran diferents actuacions de la CNMC en relació amb la normativa que afecta sectors com els de l'allotjament turístic, taxi, etc.
Podeu consultar el programa català i el programa castellà a l'apartat activitat institucional.
Marcel Coderch i Collell ha pres possessió com a nou president de l'Autoritat Catalana de la Competència.
Va ser nomenat pel Govern dimarts passat, 16 de febrer, i substitueix Arseni Gibert Bosch, un cop expirat el termini del seu mandat.
El nou president de l'ACCO és enginyer de telecomunicacions per la Universitat Politècnica de Catalunya (UPC), màster i doctor pel Massachusetts Institute of Tecnology (MIT) i professor honorífic de la UPC.
Entre el 2006 i el 2013 va ser el vicepresident de la Comissió del Mercat de les Telecomunicacions (CMT).
També és un reconegut expert en qüestions de desenvolupament i regulació energètica i fou membre del Consell Assessor per al Desenvolupament Sostenible de la Generalitat de Catalunya.
La seva carrera professional també ha passat per altres àmbits.
Des del 1983 fins al 1998 va ser director de Noves Tecnologies i Negocis de Grupo Anava, director tècnic del diari El Sol, i va participar en el llançament de Gestevisión-Tele 5.
De l'any 1998 al 2006 va ser director d'Internet de Retevisión-Auna, soci fundador de TechFoundries, INOUT TV i MediaXpress.
És membre del capitol català del Club de Roma.
L'Autoritat Catalana de la Competència (en endavant, ACCO) ha d'elaborar i fer pública, anualment, una memòria de la seva activitat que permeti tenir coneixement de les actuacions dutes a terme per cadascun dels òrgans que la integren.
L'ACCO és un organisme independent que s'encarrega de la promoció i la defensa de la competència, amb la finalitat de garantir la lliure competència en els mercats.
Aquests mercats no són mai prou transparents ni suficientment competitius, motiu pel qual cal actuar permanentment sobre els operadors o agents econòmics que hi operen, mitjançant polítiques de competència que siguin capaces de donar una resposta eficaç a aquests requeriments.
L'ús de la tecnologia i les comunicacions ha fet aflorar recentment una nova cultura digital que va més enllà d'utilitzar la tecnologia com a pur mecanisme de millora de l'eficiència, i la utilitza també com un element innovador i transformador dels models de negoci.
La tecnologia i l'ús d'Internet es converteixen així en un element clau per a la competència econòmica de les empreses, i en els propers anys molts dels actuals sectors econòmics desapareixeran, convergiran o es transformaran significativament a causa de la tecnologia.
Si voleu continuar llegint, descarregueu la documentació annexa.
També podreu accedir al contingut d'aquesta notícia a l'apartat Memòries d'activitat.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) ha acordat declarar la comissió de diverses infraccions de l'article 1.1 de la Llei 15/2007, de 3 de juliol, de defensa de la competència (en endavant, LDC) per part d'una empresa de serveis funeraris i dues entitats de l'àmbit sanitari, per la realització de pràctiques concertades en relació amb el trasllat de difunts esdevinguts en dos centres sanitaris del municipi de Vilafranca del Penedès fins al municipi d'inhumació.
L'empresa funerària Serveis Funeraris del Penedès SL, el Consorci Sanitari de l'Alt Penedès i el Consorci Sociosanitari de Vilafranca del Penedès han infringit l'article 1.1 de la LDC per la realització de pràctiques concertades restrictives de la competència en el sector funerari, consistents a obstaculitzar la competència en l'activitat del transport de difunts esdevinguts als centres sanitaris gestionats per les entitats abans esmentades.
En relació amb l'Hospital Comarcal de l'Alt Penedès, gestionat pel Consorci Sanitari de l'Alt Penedès, la conducta infractora s'ha realitzat des del 1997 fins al mes de febrer de 2016 i respecte el Centre Sociosanitari Ricard Fortuny, gestionat pel Consorci Sociosanitari de Vilafranca del Penedès, la conducta infractora s'ha realitzat des del 2010 fins el febrer del 2016.
Si voleu continuar llegint, descarregueu la documentació annexa.
També podreu accedir al contingut d'aquesta notícia a l'apartat Resolucions.